Rolf S. Bjørnsen

Rolf Sigurd Bjørnsen (født 22. oktober 1931, død 24. september 2009) fra Stavanger, var en norsk fotballspiller. Han var aktiv fra 1945. 
I Viking spilte han ofte i posisjonen indre venstre. I 1953 ble han Norgesmester da Viking vant sitt første mesterskap, etter seier 2-1 mot Lillestrøm.
I 1958 ble han seriemester, og i 1959 ble han igjen Norgesmester da Viking vant sitt andre mesterskap. Da ble det seier 2-1 mot Sandefjord Ballklubb etter ekstraomganger. Bjørnsen stod for det første målet etter 16 minutter.
Han spilte aktivt for Viking i perioden 1949 - 1959, og fikk 232 kamper. Sin sivile karrière hadde han innen forsikringsbransjen.
Han var bror til Kåre Bjørnsen.

Referanser

Kilder 
 Arne Brustad: AKTIVE FOTBALLSPILLERE, 1953 
 Stavanger Aftenblad: Minneord 29. september 2009

Eksterne lenker 
 

Norske fotballspillere
Norgesmestere i fotball
Fotballspillere for Viking FK
Personer fra Stavanger kommune